
Tisztelt Képviselő-testület!


[bookmark: _GoBack]Martfű Város Önkormányzatának Képviselő-testülete Pénzügyi, Ügyrendi és Városfejlesztési Bizottsága, valamint a Művelődési, Oktatási, Sport, Civil és Egyházi Kapcsolatok Bizottsága 2015-ben és már az idén is több alkalommal hozott döntést a városi sportszervezetek önkormányzati támogatásának felhasználásával, elszámolási rendjével kapcsolatosan.

Ennek alapján a Képviselő-testület a 11/2016. (II.25.) határozatának 6. pontja szerint a Pénzügyi, Ügyrendi és Városfejlesztési Bizottságnak feladatul határozta meg a Martfű Város Önkormányzatának Testnevelési és Sportkoncepciója mellékletében az el nem számolható költségek rögzítését a jövőbeni pontos és szabályszerű elszámolás érdekében.
Ezen kívül a 40/2016. (III.17.) határozatának 3. pontjában pedig a Pénzügyi, Ügyrendi és Városfejlesztési Bizottság, valamint az Oktatási, Művelődési, Sport, Civil és Egyházi Kapcsolatok Bizottsága közösen kapta az aránytalanul magas kiküldetési költségek elszámolása megakadályozásának szabályozásával, valamint a becsatolandó dokumentumok körének kiegészítésével kapcsolatos feladatot.

Az elmúlt időszaknak a sportszervezetek támogatásával, annak elszámolásával kapcsolatos tapasztalatai, valamint a Képviselő-testület által eddig meghatározottak alapján a Pénzügyi, Ügyrendi és Városfejlesztési Bizottság, valamint a Művelődési, Oktatási, Sport, Civil és Egyházi Kapcsolatok Bizottsága a 2016. május 17-i együttes ülésén határozta meg az ezzel kapcsolatos elvárásait.
Mindezek alapján került sor az előterjesztés mellékletét képező, a Martfű Város Önkormányzatának 1. sz. mellékletében a kialakított elvek rendszerezésére, összefoglalására, a szabályozás átfogó kiegészítésére, melyet a bizottságok döntése alapján véleményeztetésre megküldtünk a városi sportszervezetek számára.

A Sportszervezetektől érkezett javaslatokat az előterjesztés melléklete tartalmazza. 


Tisztelt Képviselő-testület!


Kérem, hogy az előterjesztést megtárgyalni és az alábbi határozati javaslatot elfogadni szíveskedjenek:


Határozati javaslat:

Martfű Város Önkormányzata Képviselő-testületének
……/2016. (…..) határozata 

Martfű Város Önkormányzatának Testnevelési és Sportkoncepciója 1. sz. mellékletének módosításáról, kiegészítéséről

1) Martfű Város Önkormányzatának Képviselő-testülete megtárgyalta a Martfű Város Önkormányzatának Testnevelési és Sportkoncepciója 1. sz. mellékletének módosításáról, kiegészítéséről szóló előterjesztést és az alábbi határozatot hozza:
Martfű Város Önkormányzatának Képviselő-testülete a Martfű Város Önkormányzatának Testnevelési és Sportkoncepciója 1. sz. mellékletének módosítását, kiegészítését a határozat melléklete szerint elfogadja azzal, hogy rendelkezéseit a 2016. évi önkormányzati támogatás elszámolásánál alkalmazni kell.

Felelős: polgármester

2) A 2016. évi támogatási kérelemhez csatolandó, a sportszervezetek közgyűlése által elfogadott tárgyévi költségvetésének benyújtására vonatkozó határidő a 2016. évben július 15, melyről az érintett sportszervezeteket értesíteni kell. 

Határidő: Jóváhagyást követő 8 nap
Felelős: polgármester

Erről értesülnek:
1./ Jász-Nagykun-Szolnok Megyei Kormányhivatal, Szolnok,
2./ Valamennyi Képviselő, Helyben,
3./ Valamennyi Sportszervezet, Helyben,
3./ Irattár.

M a r t f ű, 2016. június 14.
                                                                                                                          

     Dr. Papp Antal 
                                                                                                                        polgármester 


Látta: Szász Éva 
jegyző 

